Acuɣer Inagan n Yahwa ur ţeeggiden ara Tafaska?
Ayen i ţxemmimen waṭas n medden
Qqaren-d: Ur teţeeggidem ara Tafaska axaṭer ur tellim ara d imasiḥiyen.
Di tin n ṣṣeḥ: Neţţamen belli Eisa d Amsellek-nneɣ, yerna nxeddem lmeǧhudat imeqranen iwakken
“[a neddu] di lǧeṛṛa-s.”—1 Buṭrus 2:21; Luqa 2:11.
Qqaren-d: Ur teţţamnem ara belli Eisa yeḥya-d si lmut.
Di tin n ṣṣeḥ: Neţţamen s ḥeggu n Eisa. Ar ɣur-neɣ, ayagi d lsas n liman amasiḥi. Daɣneţţa, ula m’ara neţberriḥ lexbaṛ n lxiṛ, neţmeslay ɣef wazal i gesea wannect-a.—1 Ikurintiyen 15:3, 4, 12-15.
Qqaren-d: Teţḥeṛṛimem arraw-nwen si lewqat n lfeṛḥ i geţţilin di Tfaska, yerna ur wen-d-tewqie ara lmeena deg wannect-a.
Di tin n ṣṣeḥ: Nḥemmel arraw-nneɣ. Nxeddem ayen akk umi i nezmer bac a sen-nefk ţṛebga yelhan. Yerna nebɣa s ṣṣeḥ ad ilin d iseediyen.—Titus 2:4.
Acuɣer ur ţeeggiden ara Inagan n Yahwa Tafaska?
Leid n Tfaska ur d-tekki ara seg Wedlis Iqedsen.
Eisa yeḍleb a d-ţmektayen lmut-is, mačči ḥeggu-ines. D ayen i nxeddem yal aseggas, m’ara d-yaweḍ wass n wesmekti n lmut-is. Nxeddem-it elaḥsab n uwitay i ssexdamen di zzman n Wedlis Iqedsen, ireṣṣan ɣef leḥsab n wussan ideg i d-iţban waggur deg igenni.—Luqa 22:19, 20.
Neţţamen belli Ṛebbi ur iqebbel ara leid n Tfaska, axaṭer leewayed-is kkant-ed si leewayed tiqdimin icudden ɣer tarrawt. Ṛebbi
yebɣa a ‘neţţaṭṭaf ala deg-s.’Ihi, ma nessekcem leewayed ur s-neeǧib ara ɣer leebada-ines, ayagi a t-yesserfu.—Tuffɣa 20:5, Ṭrejma n ddunit tajdiṭ (s tṛumit); 1 Igelliden 18:21.
Netḥeqqeq belli leqrar i neṭṭef akken ur neţeeggid ara Tafaska ireṣṣa ɣef Wedlis Iqedsen. Adlis-agi yeţweṣṣi-yaɣ a neseu
“lekyasa” akk-d
“leeqel” mačči a netbee leewayed n yemdanen mebla ameyyez. (Lemtul 3:21; Matta 15:3) Nheddeṛ ɣef leḥwayeǧ is i neţţamen yeenan Tafaska m’ara ɣ-d-yesteqsi walbeeḍ. Acu kan, neţqadar yal amdan m’ara yeṭṭef leqrar di temsalt-agi.—1 Buṭrus 3:15.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn